Bojana

For kvinnenavnet, se Bojana (kvinnenavn).

Bojana er en 41 km lang elv på grensen mellom Montenegro og Albania. 

På sørøstsiden av Shkodërsjøen renner vannet ut i denne korte elven via den albanske byen Shkodër, bøyer sørvestover og skaper et artsrikt, bredt delta- og sumpområde (Ada Bojana) på grensen mellom landene der elven renner ut i Adriaterhavet.

Sammen med Moraca utgjør elvene via Shkodërsjøen et elvesystem på 183 km og det viktigste nedbørsområdet (5.187 km²) og slettelandskapet i Montenegro, hvor mye av landets landbruksproduksjon skjer. Vannføringen her er på om lag 320 m³/s.
Fra albansk side mottar elva sør for Shkodër den venstre sidelelva Drin som har større vannføring enn Bojana selv (ca. 352 m³/s).

Bojana er seilbar i hele løpet, avhengig av størrelsen på fartøyet.

 Referanser 

 Eksterne lenker 

  Buna Delta –  In Your Pocket, ESSENTIAL CITY GUIDES 

Kategori:Elver i Montenegro
Kategori:Elver i Albania
Kategori:Nedbørfelt til Adriaterhavet